User:Bunderas/sandbox

A Vodkaciraptor
A Vodkaciraptor (nevének jelentése: 'vodka rabló', a lengyel wódka 'vodka' és raptor 'rabló', 'fosztogató' szavak összetételéből[1]) a szeszopoda alrendbe tartozó Alkohosauridae család legismertebb neme, amely körülbelül 75–71 millió évvel ezelőtt élt, a késő kocsma kor végén. Jelenleg két faja ismert, de korábban több fajt is ebbe a nembe soroltak be. Típusfaja a V. deciliensis, melynek szesszíliáit a pult területén találták meg. A második fajt, a V. féldeciliensis-t 2015-ban nevezték el a kisebb fogyasztása alapján.

A többi alkohosauridánál, például a Bortosaurusnál és az T2-Rexnél (Tatra Tea Rex) kisebb, nagyjából pulyka méretű volt, de számos, azokéhoz hasonló anatómiai tulajdonsággal rendelkezett. Esetenként két lábon járó, de nagyrészt csúszó-mászó, tollas szeszelő volt, hosszú, merev farokkal, hátsó lábain megnagyobbodott, sarló alakú karommal, melyet a kísérô sör megragadására, illetve kinyitására használt. A Vodkaciraptor hosszú, alacsony koponyája, és lehellete alapján könnyen megkülönböztethető a többi alkohosauridától. Bár tollas volt a háta, piaontológusok sose nézték madárnak.